Padkar voltooi die negeuur-uithouren(Foto: Verskaf) Toyota het die afgelope jare werklik hul spiere gebult wanneer dit by motorsport kom. Toyota het onlangs met Gazoo Racing aan verskeie dissiplines motorsport deelgeneem – onder meer met die veldrenbakkies waarmee hulle Dakar aanpak, die WEC (World Endurance Championship) wat Le Mans insluit, WRC (World Rally Championship) met ŉ Yaris, BTC (British Touring Cars), en GTC (Global Touring Cars) hier in Suid-Afrika met ŉ Corolla. Van dié voertuie word plaaslik vervaardig – spesifiek die Hilux-bakkies wat in Saoedi-Arabië aan die Dakar-uithouren deelneem. ŉ Ander GR-produk wat plaaslik verstom het, is die GR Yaris. Ses tjorries het heel jaar op Suid-Afrika se gewildste bane gejaag onder die hande van ses van Suid-Afrika se motorjoernaliste. Twee van daardie GR Yaris-karretjies is ingeskryf vir die Killarney negeuur- uithouren in Kaapstad die afgelope naweek. Dit is twee standaard GR-Yaris-karretjies met ren-tipe bande en briekblokkies. Dis dit. O, en ŉ rolstaaf en rensitplek. Verder lyk die twee GR-Yaris-renmotors nog presies soos hul uit die fabriek gekom het. (Foto: Verskaf) Die twee renmotors is deur lede van die media en ŉ paar van die uitvoerende beamptes van Toyota bestuur. Ashley Oldfield (Cars.co.za), Thomas Falkiner (Sunday Times), Mark Jones (The Citizen), en Jeanette Kok-Kritzinger (Wiele2Wiele) was aan stuur van sake vir die eerste motor. Dié kar het derde klaar gemaak in klas D en 8ste algeheel ná nege uur se voluit jaag. (Foto: Verskaf) Die tweede Yaris is deur Leon Theron (visepresident van verkope en bemarking), Anand Pather (visepresident van kliëntediens) Mario de Sousa (senior bemarking bestuurder – Motus), Riaan Esterhuysen (bestuurder, produkkommunikasie en bemarking: vloot) en Sean Nurse (AutoTrader) beman. Dié kar het vierde in klas D geëindig en 11de algeheel. Toyota se GR-Yaris lyk só: Die reeks word gedek deur ŉ 3 jaar/ 100 000 km- waarborg en nege dienste diensplan. Giniel de Villiers (Foto: Verskaf) Nuutgekroonde SARRC- (South African Rally-Raid Championship) kampioene, Giniel de Villiers en navigator Dennis Murphy, vlieg laat in Desember na Saoedi-Arabië om aan die 2023 Dakar-uithouren deel te neem. Daar is drie Dakar Hilux-bakkies wat jaag. Die tweede Hilux word deur Nasser Al-Attiyah en navigator Mathieu Baumel gejaag en die derde bakkie deur Henk Lategan en navigator Brett Cummings. (Foto: Verskaf) Toyota se T1+ Dakar GR Hilux loop met ŉ 3,5 V6-turbopetrolenjin wat 266 kW en 620 Nm bied. Krag word deur ŉ Sadev 6-spoed opeenvolgende ratkas verskaf, wat krag na al vier wiele stoot. Die wiele is 17” en die bande 37”. Die grootste bande nóg om in die Dakar gebruik te word.